Diari Oficial de la Generalitat Valenciana


Sumari del DOGV 7033, del 28-05-2013 (2013/5016)

Notificació de la sentència dictada en el procediment ordinari número 417/2010.
-------------------------------------------------------------------------------

### Dades del document

Número de DOGV
:   7033

Data del DOGV
:   28-05-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/5016


Organisme emissor
:   Jutjat de Primera Instància Número 10 de València

Tipus de document
:   Edicte

Notificació de la sentència dictada en el procediment ordinari número 417/2010.  
 [2013/5016]  
Assumpte civil 000417/2010  
Juí: procediment ordinari 000417/2010.  
Part demandant: Isabel Ángel Bellés, María Isabel Barreda Ángel i José Vicente Barreda Ángel.  
Part demandada: Promociones Copacasa, SL.  
Sobre: ordinaris.  
En el juí a què es fa referència s'ha dictat la resolució que té el text que, literalment, és com seguix:  
«Sentència número 58/2012  
València, 12 de març de 2012  
Juan Carlos Artero Mora, magistrat titular del Jutjat de Primera Instància Número 10 de València, he vist estes actuacions de juí ordinari, seguides en este Jutjat amb el número 417/2010, promogudes per Isabel Ángel Bellés, María Isabel Barreda Ángel i José Vicente Barreda Ángel, representats per la procuradora Begoña Camps Sáez i defesos pel lletrat Ricardo Pérez Yuste, contra Promociones Copacasa, SL, declarada en rebel·lia, sobre resolució de contracte de permuta i indemnització de danys i perjuís.   
Dispositiva  
Estime la demanda interposada per Isabel Ángel Bellés, María Isabel Barreda Ángel i José Vicente Barreda Ángel contra Promociones Copacasa, SL, i:  
1. Declare resolt el contracte de permuta atorgat entre les parts en l'escriptura pública de data 19 d'abril de 2007.  
2. Condemne la demandada a abonar als actors la quantitat de dos-cents quaranta-sis mil euros (246.000 €), més els interessos legals des de la data de la sentència.  
3. Condemne la demandada a abonar als actors en concepte d'indemnització de perjuís la quantitat que es determine en l'execució de sentència d'acord amb les bases següents: cinc-cents euros (500 €) mensuals des de juny de 2009 fins a la data en què es faça efectiu el pagament dels 150.000 euros en què es va valorar la vivenda que havia de ser entregada als demandants.  
4. Condemne la demandada al pagament de les costes processals produïdes.  
Notifiqueu esta resolució a les parts, i feu-los saber que no és ferma i que en contra es pot interposar un recurs d'apel·lació en el termini de 20 dies des de la notificació, presentant davant d'este Jutjat un escrit en el qual s'exposaran les al·legacions en què es base la impugnació, a més d'esmentar la resolució objecte d'apel·lació i les decisions que s'impugnen (art. 458 de la Llei d'Enjudiciament Civil, modificat per la Llei 37/2011, d'11 d'octubre).  
El recurs no s'admetrà si al preparar-lo la part no acredita haver consignat en l'entitat Banesto i en el compte de depòsits i consignacions obert a nom d'este Jutjat, amb referència al present procediment, la quantitat de cinquanta (50) euros en concepte de depòsit per a recórrer, d'acord amb la disposició addicional 15 de la Llei Orgànica del Poder Judicial (introduïda per la LO 1/2009, de 3 de novembre).  
  
Que el secretari expedisca una testimoniança d'esta resolució, perquè s'unisca a les actuacions corresponents, i que porte l'original al llibre de sentències d'este Jutjat.  
Esta és la meua sentència, que pronuncie, mane i firme.»  
I perquè servisca de notificació de forma legal a l'entitat Promociones Copacasa, SL, la qual es troba en parador ignorat, expedisc este edicte.  
  
València, 26 d'abril de 2013.- El secretari judicial: José Ramón González Ordóñez.